ADIRAI NEWS: மழையில் நனைந்த அதிராம்பட்டினம் ரயில் நிலையம் (படங்கள்)
மழையில் நனைந்த அதிராம்பட்டினம் ரயில் நிலையம் (படங்கள்)
அதிராம்பட்டினம், ஏப்.20
பட்டுக்கோட்டை ~ திருவாரூர் அகல ரயில் ரயில் பாதை அமைக்கும் பணிகள் நிறைவடைந்ததையடுத்து, கடந்த மார்ச் 29ந் தேதி அதிவேக சோதனை ஓட்டம் நடந்து முடிந்தது. இதையடுத்து இந்த வழித்தடத்தில் சென்னைக்கு விரைவு ரயில் போக்குவரத்து சேவையை உடனடியாக தொடங்க வேண்டுமென அதிராம்பட்டினம் மற்றும் சுற்றுப்புற பகுதி ரயில் பயணிகள் எதிர்பார்த்து காத்திருக்கின்றனர்.
கடந்த மார்ச் 15ந் தேதியை இலக்காகக்கொண்டு, அதிராம்பட்டினம் ரயில் நிலையத்தில் நடை மேடைகள் தளம், தடுப்புச் சுவர், கழிப்பறை போன்ற கட்டுமானப்பணிகள் விறுவிறுப்பாக நடந்து முடிந்தது. கட்டுமானப்பகுதியின் சிமெண்ட் தளங்கள் போதுமான தண்ணீரின்றி வறண்டு காணப்பட்டன. இதனால் ஆங்காங்கே வெடிப்பு ஏற்பட்டது.
இந்நிலையில், அதிராம்பட்டினம் மற்றும் சுற்றுப்புற பகுதிகளில் பகலில் கடும் வெப்பம் நிலவி வந்தது. நேற்று வெள்ளிக்கிழமை மற்றும் இன்று சனிக்கிழமை அதிகாலை லேசான இடியுடன் கூடிய மழை பெய்ததால், அதிராம்பட்டினம் ரயில் நிலையம் தூய்மையாகவும், சிமெண்ட் தூசுகளின்றி பள்ளிச்சென காட்சியளித்து வருகிறது.
மழையில் நனைந்த அதிராம்பட்டினம் ரயில் நிலையத்தில் அதிகாலை வாக்கிங் பொழுதில் எடுக்கப்பட்ட ரம்மியமான படங்கள்...